cyanic-selkie/wikianc huggingface dataset:
Gowan sulttaanikunta
Gowan sulttaanikunta eli Makassarin sulttaanikunta oli Sulawesin saaren eteläosassa sijainnut kuningaskunta. Sen hallitsijat kääntyivät islamiin vuonna 1605. Kun portugalilaiset saapuivat ensimmäisinä eurooppalaisina Sulawesille vuonna 1511, Makassarissa käytiin jo kansainvälistä kauppaa arabien, intialaisten, jaavalaisten, kiinalaisten, siamilaisten ja malajien välillä. Makassar oli saaren merkittävin satamakaupunki, jossa käytiin kauppaa tekstiileillä, metallituotteilla ja mausteilla. Hollantilaiset saapuivat 1600-luvulla Sulawesille ja valloittivat Gowan.
Keltalehvämuura
Keltalehvämuuraa tavataan Perussa ja Ecuadorissa, ja sen levinneisyysalueen pinta-ala on noin 65 300 km2. Laji on harvinainen ja paikallinen Ecuadorissa, mutta paikallisesti yleinen Perussa. Se on vähenemässä elinympäristöjen tuhoutumisen vuoksi. Suuren levinneisyysalueen turvin se on kuitenkin luokiteltu elinvoimaiseksi.
Joël Bettin
Joël Bettin (s. 14. joulukuuta 1966 Melun) on ranskalainen ratameloja. Hän saavutti Soulin kesäolympialaisissa 1988 pronssia 500 metrin kanadalaiskaksikossa parinaan Philippe Renaud. Bettin saavutti MM-hopeaa 500 metrin kanadalaisnelosessa Pariisissa 1991 sekä kaksi MM-pronssia 500 metrin kanadalaiskaksikossa ja -nelosessa Plovdivissa 1989. Kaikki arvokisamitalinsa Bettin voitti yhdessä Philippe Renaudin kanssa. Nelikkokilpailuissa olivat lisäksi mukana Pascal Sylvoz ja Benoît Bernard.
Samma gamla vanliga
Samma gamla vanliga on ruotsalaisen rap-artistin A36:n kappale, joka julkaistiin singlenä 9. huhtikuuta 2021. Se oli yksi julkaisua seuranneen kesän suosituimmista kappaleista Pohjoismaissa. Syyskuuhun mennessä kappaletta oli kuunneltu maailmanlaajuisesti suoratoistopalveluiden kautta yli 36 miljoonaa kertaa, ja sitä ylistivät muun muassa ruotsalainen laulaja Zara Larsson ja jalkapalloilija Zlatan Ibrahimović. Kappale pysyi Ruotsin singlelistan kärjessä kuusi perättäistä viikkoa.
Syyskuussa 2021 kappaleesta julkaistiin suomalainen uudelleenversiointi, jolla esiintyvät A36:n lisäksi Cledos, Ibe ja Averagekidluke. Remix nousi Suomen virallisen singlelistan ensimmäiselle sijalle.
Ornette Coleman
Randolph Denard Ornette Coleman (9. maaliskuuta 1930 Fort Worth, Texas – 11. kesäkuuta 2015 New York) oli yhdysvaltalainen jazzmuusikko ja -säveltäjä, jonka pääinstrumentti oli alttosaksofoni. Hän oli 1960-luvulla free jazzin merkittäviä uranuurtajia ja jazzin historian keskeisiä hahmoja. Coleman aloitti uransa R&B- ja bebop-muusikkona ja soitti alun perin tenorisaksofonia, jonka hän myöhemmin kuitenkin vaihtoi alttosaksofoniin. Colemanin sointi on saanut paljon vaikutteita bluesista.
Coleman vieraili yhtyeineen Pori Jazz -festivaaleilla vuosina 1978 (Ornette Coleman Sextet) ja 1991 (Ornette Coleman & The Prime Time). Tampere Jazz Happeningissa Coleman ja Prime Time esiintyivät vuonna 1995.
Vuonna 2007 hän sai Grammy-palkinnon työstään musiikin hyväksi. Hän sai myös Pulitzer-palkinnon. Vuonna 2012 albumi The Shape of Jazz to Come valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Coleman kuoli sydänhalvaukseen kesäkuun 11. päivänä 2015 New Yorkissa.
Ja ne ogljanus
Ja ne ogljanus’ on ukrainalaisen pop-laulaja Sofija Rotaru studioalbumi. Se julkaistiin vuonna 2011 levymerkillä Artur Music.
New York (täsmennyssivu)
New York tarkoittaa seuraavia:
Alankomaiden meri-ilmavoimat
Alankomaiden meri-ilmavoimat on Alankomaiden laivaston ilmapuolustuksesta vastaava osa.
Historia
Alankomaiden meri-ilmavoimat on perustettu virallisesti 18. elokuuta 1917, mutta laivasto aloitti lentokoneiden hankinnan ja lentäjien kouluttamisen jo joitakin vuosia aiemmin. Eräs ensimmäisistä meri-ilmavoimien lentäjistä oli 1915 siipensä saanut toisen maailmansodan Jaavanmeren taistelussa tunnetuksi tullut Karel Doorman.
Ilmavoimien ensimmäinen suuremmissa mitassa käytössä ollut lentokone oli Alankomaissa Van Berkelin lisenssivalmisteinen Hansa-Brandenburg W.12 -kellukekone (Van Berkel WA), joita tilattiin kaikkiaan 40. Koneiden valmistus alkoi vuonna 1919 ja puolet niistä sijoitettiin Hollannin Itä-Intiaan. Vaikka lentokoneet olivat suurelta osin kotimaisia niin risteilijöille sijoitettiin 1924 hankitut Fairey IIID -lentokoneet. Koneet todettiin liian rikkoutumisherkiksi Intian valtameren kovassa aallokossa, jolloin ne korvattiin vuonna 1926 Fokker C.VIIw -kellukekoneilla. C.VIIw-koneita tilattiin 12 ja ne korvasivat Van Berkel WA:t vuoteen 1932 mennessä.
Fokker C.VIIw -koneiden seuraajaksi hankittiin neljätoista Fokker C.XIw -kellukekonetta, joiden toimitukset alkoivat vuonna 1938. Toisen maailmansodan puhjetessa ainoastaan risteilijällä Hr. Ms. De Ryuterillä oli Heinkel-katapultti ja kaksi kellukekonetta. Muut lentokonein varustetut alukset joutuivat laskemaan koneensa nosturilla veteen ennen ilmaan nousua.
Toinen maailmansota
Saksan hyökättyä Alankomaihin 10. toukokuuta 1940 vallaten sen nopeasti meri-ilmavoimien lentokoneet siirtyivät Ranskaan. Hieman myöhemmin koneet määrättiin siirtymään Britteinsaarille, jossa henkilöstöstä muodostettiin kesäkuussa 1940 kuninkaallisten ilmavoimien rannikkopuolustuksen 320. laivue. Lisäksi muodostettiin 321. laivue, joka myöhemmin liitettiin 320. laivueeseen. Alankomaiden meri-ilmavoimien henkilöstöä palveli lisäksi MAC-aluksilla Britannian laivaston ilmavoimien 860. ja 861. laivueissa, joiden kalustona olivat Fairey Swordfishit.
Yhdeksän meri-ilmavoimien Dornier ja Catalina lentovenettä tuhoutui ja 58 miestä sai surmansa, haavoitui tai katosi 3. maaliskuuta 1942 japanilaisten iskiessa Broomeen Australiaan. Myöhemmin samana vuonna 321. laivue muodostettiin uudelleen Ceylonilla 1. heinäkuuta.
Sodan jälkeen
Britannian kuninkaallisen laivaston saattuetukialus HMS Nairana lainattiin kahdeksi vuodeksi nimellä Hr. Ms. Karel Doorman. Maaliskuussa 1948 ostettiin HMS Venerable korvaamaan lainassa ollutta ja se sai saman nimen Hr. Ms. Karel Doorman. Lentotukialuksen kalustoksi lunastettiin Fairey Firefly -hävittäjät. Meri-ilmavoimien päätehtäviksi määrättiin merivalvonta, sukellusveneidentorjunta ja etsintä- ja pelastuspalvelu. Naton perustamisen jälkeen meri-ilmavoimat vastaanotti 1953 Yhdysvalloilta PV-2 Harpoon, P2V Neptune ja TBF Avenger -koneita. Laivueista 320. ja 321 sijoitettiin Valkenburgiin. Helikopterit sijoitettiin de Kooy sekä aluksille.
1960-luvun lopulla lentotukialuksen sukellusveneentorjuntatehtävät siirrettiin hankituille Westland Wasp -helikoptereille, jotka sijoitettiin fregateille. Waspit korvattiin myöhemmiin saman yhtiön Lynx-helikoptereilla. 320. ja 321. laivueen kalustona olleet Neptunet ja Breguet Atlantic -merivalvontakoneet korvattiin Lockheed P-3 Orion -koneilla.
Vuonna 2003 ilmoitettiin Valkenburgin sulkemisesta 2006 mennessä. Kaikki Orionit myytiin Saksalle ja Portugalille ja lopulta 320. ja 321. laivueet lakkautettiin.
Kalusto
thumb|Hawker SeaFury 6-16 thumb|Hawker SeaHawk thumb|Alankomaiden meri-ilmavoimien Fairey Firefly FR.4 tunnuksin 16-52.
Luettelo pikkuplaneetoista: 28001–29000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 28001:stä ja päättyen 29000:een. Kokonaisen luettelon löytää katsomalla Luettelo pikkuplaneetoista.
BLOOD
BLOOD on japanilainen, vuonna 2002 toimintansa aloittanut visual kei -yhtye. BLOOD on esiintynyt kolme kertaa suomessa, ensimmäisen kerran 18. elokuuta 2005 Turussa, toisen kerran 8. huhtikuuta 2006 Helsingissä, Kulttuuriareena Gloriassa ja kolmannen kerran Gloriassa 26. elokuuta 2007.
Eila Nieminen
Eila Sargit Nieminen (13. helmikuuta 1921 Kuusankoski – 1994) oli suomalainen lastenkirjailija. Hän kävi kansakoulun ja ammattikoulun.
Finnhits (albumi)
Finnhits (tunnetaan myös epävirallisella nimellä Finnhits 1) on suomalaisia iskelmiä sisältävän Finnhits-kokoelmalevysarjan ensimmäinen osa, joka ilmestyi vuonna 1974. Levyn kappaleet ovat vuosilta 1971–1974.
Levy nousi Mitä Suomi soittaa -listan kärkeen vuoden 1974 maaliskuussa ja se piti kärkitilaa hallussaan myös huhtikuun listalla.
Kappaleet
A-puoli B-puoli
Lolita Davidovich
Lolita Davidovich (s. 15. heinäkuuta 1961) on kanadalainen näyttelijä.
Itäeurooppalaisille vanhemmille syntynyt Davidovich on esiintynyt elokuvien ohella muiden muassa televisiosarjoissa L-koodi ja CSI.
Davidovich on naimisissa elokuvaohjaaja ja -käsikirjoittaja Ron Sheltonin kanssa.
Ruutuselkämuura
Ruutuselkämuura (Herpsilochmus dorsimaculatus) on puumuurien heimoon kuuluva varpuslintu.
Tracy Chapman
thumb|Tracy Chapman esiintymässä Human Rights Now! -konsertissa Unkarissa vuonna 1988. Tracy Chapman (s. 30. maaliskuuta 1964 Cleveland, Ohio) on yhdysvaltalainen laulaja-lauluntekijä, joka tunnetaan parhaiten kappaleista ”Fast Car”, ”Talkin’ Bout a Revolution”, ”Baby Can I Hold You”, ”Give Me One Reason” ja ”The Promise”. Hän on myynyt moninkertaista platinaa ja voittanut useita Grammy-palkintoja.
Rautatientorin metroasema
Rautatientorin metroasema on yksi Helsingin metron vilkkaimmista asemista. Se sijaitsee Kluuvin kaupunginosassa Asema-aukion ja Kaivokadun alapuolella, ja sieltä on yhteys Asematunneliin, Helsingin päärautatieasemalle, Kaivopihalle, Sokos-tavarataloon sekä Mannerheimintien alitse Forumiin. Asema on Helsingin yliopiston ja Aalto-yliopiston lisäksi ainoa, jonka nimi kuulutetaan suomen ja ruotsin lisäksi englanniksi (Central railway station).
Asema avattiin 1. heinäkuuta 1982, ja sen ovat suunnitelleet Rolf Björkstam, Erkki Heino ja Eero Kostiainen. Asema sijaitsee 487 metrin etäisyydellä Kampin metroasemasta ja 597 metrin päässä Helsingin yliopiston metroasemasta. Se on 27 metriä maanpinnan ja 22 metriä merenpinnan alapuolella.
Vuoteen 2022 saakka Rautatientori tunnettiin Helsingin vikkaimpana metroasemana, kunnes Kamppi ohitti sen: asemalla käy arkisin keskimäärin 43 500 matkustajaa päivässä, Kampissa 45 100. Vielä vuonna 2019, ennen koronaviruspandemiaa, Rautatientorilla kävi päivisin 78 200 matkustajaa ja Kampissa 53 100.
Asemalla on ollut vuodesta 1985 lähtien Jouko Christianssonin maalaus Metrolinjat. Aseman nimi alkuperäisissä linjakartoissa oli Kaivokatu / Brunnsgatan.
Liukuporraskuilu ja liepeet
Metrolaiturin keskivaiheilta johtaa yksi liukuporraskuilu ylös lippuhalliin. Liukuportaita kuilussa on neljä, joista alhaalta katsottuna kolme vasemmaisinta johtaa normaalisti ylös, ja oikeanpuoleisin alas. Liukuporraskuilun edessä on kulunvalvontakoppi tummennettujen lasien takana. Hissit laituritasolta lippuhalliin eli Kompassitasolle ovat liukuporraskuilun takana olevalla poikittaiskäytävällä.
Asemalla on Helsingin metrolle tyypillinen saarilaituri, jonka molemmin puolin sijaitsevilla raiteilla liikennöi oikeanpuoleista liikennettä.
Life of Crime
Life of Crime on vuonna 2013 ensi-iltansa saanut yhdysvaltalainen elokuva, jonka on ohjannut Daniel Schechter. Rikoskomediassa rikkaan liikemiehen vaimo siepataan lunnaiden toivossa, mutta miestä ei voisi vähempää kiinnostaa vaimon takaisin saaminen. Elokuva perustuu Elmore Leonardin The Switch -romaaniin vuodelta 1978. Elokuvan pääosia näyttelevät Jennifer Aniston, Yasiin Bey, Isla Fisher, Will Forte ja Mark Boone Junior.
Ruutuselkämuura
Ruutuselkämuuraa tavataan Brasiliassa, Kolumbiassa ja Venezuelassa, ja sen levinneisyysalueen pinta-ala on noin 1 230 000 km2. Lajia on kuvattu melko yleiseksi, mutta se on vähenemässä elinympäristöjen tuhoutumisen vuoksi. Suuren levinneisyysalueen turvin se on kuitenkin luokiteltu elinvoimaiseksi.
Life of Crime
Elokuva esitettiin ensimmäisen kerran Toronton elokuvajuhlilla syyskuussa 2013. Elokuva sai ensi-iltansa elokuvateattereissa 29. elokuuta 2014. Suomessa elokuva julkaistiin suoraan DVD:lle marraskuussa 2014.
Rautatientorin metroasema
Vuoden 2009 vesivahinko
Asemalla tapahtui 8. marraskuuta 2009 vakava vesivahinko, jonka seurauksena asema jouduttiin sulkemaan yli kolmeksi kuukaudeksi. Asemalle vuoti tuhansia kuutioita vettä, ja vuoto aiheutti miljoonien eurojen suuruiset vahingot. Muun muassa metroaseman hissit ja liukuportaat kärsivät suuria vahinkoja. Vesi pääsi vuotamaan putkesta irronneen kulmapalan takia. Itäkeskuksesta päin tulleet junat kääntyivät tapahtumapäivänä jo Sörnäisissä. Myöhemmin metroliikennettä jatkettiin lännessä Hakaniemeen ja Kaisaniemeen asti. Asematunneli suljettiin, mutta rautatieaseman maanpäällinen osa oli koko ajan käytössä. Laitureilla ollut vesi saatiin poistettua seuraavaan päivään mennessä, mutta asema ja ns. Kompassitaso pysyivät suljettuina. Metroliikenne Rautatientorin aseman ohitse Kamppiin ja Ruoholahteen käynnistyi uudelleen 11. marraskuuta. Rautatientorilla metrot alkoivat pysähtyä jälleen 15. helmikuuta 2010 alkaen.
Vuoden 2019 vesivahinko
Rautatientorin metroasema suljettiin 23. elokuuta 2019 rankkasateiden aiheuttaman vesivahingon vuoksi. Myös Kampin metroasema oli suljettuna, mutta se avattiin liikenteelle loppuillasta.
Tracy Chapman
Ura
Tracy alkoi soittaa kitaraa ja kirjoittaa lauluja jo lapsena. Hänet hyväksyttiin A Better Chance -ohjelmaan, joka tunnistaa, värvää ja kehittää lahjakkaita vähemmistöihin kuuluvia oppilaita. Tämän ansiosta hän pääsi yksityiseen, yliopistoa varten valmentavaan Wooster Schooliin ja lopulta Tuftsin yliopistoon Medfordissa, Massachusettsissa.
Lankan luterilainen kirkko
Lankan luterilainen kirkko on luterilainen kirkko, joka toimii Sri Lankassa Aasiassa. Kirkon jäsenmäärä on 5 324.
Tracy Chapman
Ura
Opiskeluaikanaan Chapman alkoi esiintyä kaduilla ja soitti kitaraa Cambridgen kahviloissa. Valmistuttuaan hän sai sopimuksen SBK Recordsilta ja julkaisi ensimmäisen albuminsa Tracy Chapman (1988). Kriitikot ylistivät albumia ja hän aloitti kiertueen saadakseen kuulijakuntaa. Pian kesäkuussa 1988 televisioidun Nelson Mandelan 70-vuotisjuhlakonsertin jälkeen "Fast Car" lähti nousuun Yhdysvaltain listoilla. Albumi ja singlet myivät hyvin ja albumi myi moninkertaista platinaa sekä voitti neljä Grammya. Rolling Stone valitsi albumin 1980-luvun kymmenen parhaan rocklevyn joukkoon.
Lankan luterilainen kirkko
Nykytilanne
Kirkko kuuluu tunnustukselliseen luterilaiseen Kansainväliseen luterilaiseen neuvostoon. Lisäksi se on ollut vuodesta 2001 lähtien Luterilaisen maailmanliiton jäsen.
Tracy Chapman
Ura
Vuoden 1988 lopulla Chapman oli mukana Amnesty Internationalin Human Rights Now! Tour -kiertueella. VH1-kanavan nettisivujen mukaan hänen albuminsa auttoi pistämään alulle poliittisen korrektiuden aikakauden ja, kuten 10,000 Maniacsilla ja R.E.M:llä, hänen liberaalilla asenteellaan oli suuri vaikutus amerikkalaisilla yliopistokampuksilla 1980-luvun lopulla.
Seuraava albumi Crossroads (1989) sai vähemmän suosiota. Vuoden 1992 julkaisun Matters of the Heart aikoihin Chapman soitti enää pienelle omistautuneelle yleisölle, mutta monien yllätykseksi vuonna 1995 julkaistu New Beginning oli menestys ja sitä myytiin jo pelkästään Yhdysvalloissa kolme miljoonaa kappaletta. Albumilta tuli hitti "Give Me One Reason", joka voitti parhaan rock-kappaleen Grammyn vuonna 1996. Vuonna 2000 julkaistiin Telling Stories, joka edusti enemmän rocktyyliä kuin folkia. Single "Telling Stories" sai paljon radiosoittoa Euroopassa. Vuoden 2002 albumi Let It Rain oli kuudes, ja Chapman kiersi Yhdysvaltoja ja Eurooppaa vuonna 2003 promotoidakseen sitä.
Where You Live julkaistiin vuonna 2005 ja Chapman kiersi sen yhteydessä suurimpia Yhdysvaltain kaupunkeja. Loppuvuodesta hän kiersi myös Eurooppaa.
"Where You Live" -kiertuetta pidennettiin vuodelle 2006 ja kesällä pidettiin 28 konserttia muun muassa seuraavissa maissa: Saksa, Italia, Ranska, Ruotsi, Suomi, Norja, Britannia ja Venäjä. 5. kesäkuuta Chapman esiintyi myös viidennessä Gala of Jazz -tilaisuudessa Lincoln Centerissa New Yorkissa.
Kirsti Heporauta
Heidi Kirsti Kyllikki Funk-Heporauta (o.s. Järvinen; 6. helmikuuta 1921 Helsinki – 27. kesäkuuta 2002 Sveitsi) oli suomalainen nuortenkirjailija.
Tracy Chapman
Julkaisut
(US #1) RIAA: (USA: 6x Platinaa) (UK #1)
Kirsti Heporauta
Funk-Heporauta asui vuodesta 1962 Sveitsissä. Hänen vanhempansa olivat insinööri Alfred Mikael Järvinen ja Heidi Emilia Stubb. Kirsti Heporaudan puolisot olivat Tuuri Heporauta 1943–1962 ja Friedrich Gottlieb Funk 1964–. Heporauta tuli ylioppilaaksi 1939 Helsingin yhteislyseosta. Hänellä oli opintoja Taideteollisuuskeskuskoulussa.
Tracy Chapman
Julkaisut
"Fast Car" (USA #6, UK #5)
"Talkin' 'Bout A Revolution" (USA #75)
"Baby, Can I Hold You?" (USA #48)
"Crossroads" (USA #90, UK #61)
"Subcity"
"All That You Have Is Your Soul"
(USA #53) RIAA: (USA: Kultaa) (UK #19)
"Bang Bang Bang"
(USA #4) RIAA: (USA: 5x Platinaa)
"Give Me One Reason" (USA #3)
"New Beginning"
"Smoke and Ashes"
"The Promise"
(USA #33) RIAA: (USA: Kultaa)
"Telling Stories"
(UK #3)
(USA #25)
"You're The One"
"Another Sun"
(USA #49)
"Change"
"America"
Polttopallo
Säännöt
Yksi tai useampi pelaaja yrittää "polttaa" muita pelaajia osumalla pelaajiin heittämällään pallolla. Muut pelaajat asettuvat maahan piirretyn ympyrän sisäpuolelle ja yrittävät väistellä palloa. Kun pallo osuu ympyrän sisällä olevaan pelaajaan, hän siirtyy ympyrän ulkopuolelle ja hänestä tulee yksi heittäjistä. Peliä jatketaan, kunnes ympyrän sisällä ei ole enää pelaajia. Viimeinen sisällä oleva pelaaja on voittaja. Yleensä tapana on, että vain pään alapuolelle osuneet heitot hyväksytään. Pelistä on olemassa monimutkaisempia muunnelmia, kuten keinupolttopallo.
Polttopalloa pelataan eri säännöillä ympäri maailmaa. Yhdysvalloista Suomeenkin levinnyt joukkuelajimuoto saa koko ajan uusia pelaajia myös Suomessa ja mm. SM-kisoja pelataan eri tasoilla Suomessa.
Neljän tulen välissä
Polttopallon tapainen toinen leikki on nimeltään Neljän tulen välissä. Siinä pelaajat jaetaan kahteen ryhmään ja heidän yhteinen liikkuma-alueensa jaetaan kahteen erilliseen, jolloin kummallakin joukkueella on oma puoli. Pelialue rajataan melko pieneksi. Kummastakin joukkueesta valitaan yksi tai kaksi polttajaa, myös palloja voi olla enemmän kuin yksi. Polttajien alue sijoittuu vastajoukkueen taakse ja heidän on tarkoitus polttaa mahdollisimman monta vastapelaajaa. Palaneesta pelaajasta tulee polttaja ja hänen on siirryttävä vastajoukkueen taakse, muiden omanpuolelaisten polttajien avuksi. Viimeinen palamaton voittaa. Joskus peliä vaikeutetaan monella pallolla ja palaneiden vapauttamisella. Mm. kun joku henkilö palaa itse, hänen polttamansa henkilöt vapautuvat.
Bright Size Life
Bright Size Life on kitaristi Pat Methenyn debyyttialbumi vuodelta 1976. Triolevyllä nauhatonta sähköbassoa soittaa Jaco Pastorius ja rumpuja Bob Moses.
Kappalelista
Kappaleet Methenyn ellei toisin mainittu.
Ulan Bator
Ulan Bator tai Ulaanbaatar (, ᠤᠯᠠᠭᠠᠨ ᠪᠠᠭᠠᠲᠤᠷ, punainen sankari ) on Mongolian tasavallan pääkaupunki. Se sijaitsee ylänköalueella keskellä Mongoliaa. Kaupungissa oli vuonna 2013 arviolta 1 345 086 asukasta.
Ulan Bator on maailman kylmin pääkaupunki.
Entwicklungsring Süd
Entwicklungsring Süd GmbH (EWR, suomeksi "kehityspiiri etelä") oli saksalainen yhteisyritys, jonka osapuolet olivat Heinkel, Messerschmitt ja Bölkow. Se perustettiin vuonna 1959. Sen pääkonttori oli Münchenissä.
Ulan Bator
Maantiede ja ilmasto
Ulan Bator sijaitsee Tuul-joen varrella tuulisella ylänköalueella 1 350 metrin korkeudella merenpinnasta. Kaupungin rakenne on erikoinen; kaupungissa on paljon neuvostoaikaista rakennuskantaa, mutta toisaalta uudemmat rakennukset ovat tyypiltään länsimaisia. Lisäksi esikaupunkialueilla on perinteistä jurtta-asustusta. Kaupungin keskusaukio on nimeltään Sühbataar, jolla sijaitsevat Mongolian tärkeimmät rakennukset, kuten Mongolian parlamenttitalo ja Mongolian ooppera. Aukion keskellä on Damdiny Sühbaatarin patsas.
Rossija segodnja
Rossija segodnja (, kirjaimellisesti ) on Moskovassa keskuspaikkaansa pitävä venäläinen valtio-omisteinen, ulkomaille suunnattuun joukkotiedotukseen keskittyvä uutistoimisto ja mediatalo. Se perustettiin Venäjän presidentti Putinin antamalla asetuksella 9. joulukuuta 2013. Yhtiömuodoltaan Rossija segodnja on valtion unitaarinen yritys (FGUP). Yhtiömuodosta FGUP seuraa, että Rossija Segodnija on lain mukaan toimittava Venäjän federaation etujen mukaisesti.
Lisäksi presidentinasetuksella erityisesti määrättiin, että mediatalon tehtävänä on Venäjän valtiollisen politiikan ja Venäjän federaation elämänmenon "valaiseminen" ulkomailla. Ylin toimeenpanovalta mediatalossa asetettiin Venäjän presidentin nimittämälle toimitusjohtajalle.
Tšetšenian parlamentin isku 2010
Tšetšenian parlamentin isku tehtiin 19. lokakuuta 2010, kun kolmen islamistikapinallisen ryhmä hyökkäsi aamulla Tšetšenian parlamenttirakennukseen Groznyissa. Kuusi henkilöä kuoli ja lisäksi 17 muuta loukkaantui. Hyökkääjät aloittivat laukaustenvaihdon vartijoiden kanssa ja yksi hyökkääjä teki heti itsemurhapommituksen. Lopulta myös muut hyökkääjät räjäyttivät itsensä. Parlamentin jäsenet aloittelivat työpäiväänsä iskun aikaan, mutta he onnistuivat pakenemaan ylempään kerrokseen, jossa pysyivät turvassa. Iskua edelsi jakso, jonka aikana väkivaltaisuudet olivat Ramzan Kadyrovin johdolla jossain määrin vähentyneet. Euroopan unioni ja Yhdysvallat tuomitsivat hyökkäyksen ja vakuuttivat toimivansa terrorismia vastaan yhteistyössä Venäjän kanssa.
Rossija segodnja
Ensimmäiseksi toimitusjohtajaksi Putin nimesi äärikonservatiiviseksi luonnehditun, räväköistä poliittisen opposition, Yhdysvaltain ja seksuaalivähemmistöjen vastaisista kannoistaan tunnetun Dmitri Kiseljovin. Muutoksen arvioitiin tähtäävän valtiollisen valvonnan tiukentamiseen jo aiemmin voimakkaasti kontrolloidulla venäläisellä mediakentällä. Mediatalon ensimmäiseksi päätoimittajaksi nimitettiin Venäjän ulkomaantiedotukseen erikoistuneen televisiokanava RT:n päätoimittaja Margarita Simonjan aiemman tehtävänsä ohella.
Mediatalo Rossija segodnja perustettiin toimitilojensa ja henkilökuntansa puolesta unitaariyritys, uutistoimisto RIA Novostin perustalle, ja uusi yritys sai RIA Novostin aiemman päätoimipisteen katuosoitteeseen Moskovassa. Mukaan liitettiin jo aiemmin vahvasti Venäjän "valtiollisena propagandatorvena" toiminut kansainvälisiin radiolähetyksiin keskittynut Venäjän Ääni-kanava henkilökuntineen. Sekä RIA Novosti että Venäjän Ääni lakkautettiin itsenäisinä organisaatioina. Niistä tuli osa Rossija Segodnjan toimintaa.
Myös marraskuussa 2014 kansainvälisesti esitelty Sputnik-tavaramerkki tähän liittyvä uutistoimisto ja radioasemaverkosto Sputnik News moneen maahan sijoittuvine paikallisine toimituksineen ja verkkosivustoineen on osa Venäjän valtiollista tietotoimisto Rossija segodnjaa. Venäjän vaikuttamipyrkimykset Sputnik Newsin välityksellä on nähty esimerkiksi Ruotsissa ja Saksassa uhkana ja esimerkkinä Venäjän tavasta käydä informaatiosotaa. Vuoden 2014 budjetissa uutistoimisto RIA Novostille myönnettiin 2,604 miljardia ruplaa (noin 57,5 milj. euroa) Venäjän federaation sisä- ja ulkopolitiikan sekä Venäjän maakuvan tukemiseen. Valtion mediatuista päätettäessä ei organisaatiomuutosta oltu vielä tehty.
Entwicklungsring Süd
Yhteisyrityksen tavoite oli kehittää VTOL-hävittäjä, EWR VJ 101. Kyseessä oli merkittävä teknologiaponnitus, mutta teknisesti niin epävarma suoritusarvojen saavuttamisessa, että hanke on voinut myös olla alalle tyypillistä yritystukea.
Heinkel erosi yhteisyrityksestä vuonna 1965. Loppu EWR:stä liittyi Messerschmitt-Bölkow-Blohmiin.
Etelän EWR ja pohjoisen ERNO (NO=Nord) yhtiöt olivat nimensä perusteella samankaltaisia kuin Ranskan hieman aikaisempi pyrkimys muodostaa Sud Aviation. Kyseessä oli 1950-luvun ilmailun ja sotilasilmailun hypekauden jälkeinen pyrkimys koota heikentyviä yhtiöitä alueellisiksi kokonaisuuksiksi.
Ulan Bator
Maantiede ja ilmasto
Jurtat sijaitsevat kaupungin laidoilla slummien kaltaisilla alueilla, ilman juoksevaa vettä, viemäriä, tai jätehuoltoa. Kaupungin kasvaessa ne kasvavat nopeasti. Monet kaupunkiin muuttavat paimentolaiset aloittavat kotoutumisensa näiden alueiden jurtissa.
Ja že jego ljubila
Ja že jego ljubila on ukrainalaisen pop-laulaja Sofija Rotaru studioalbumi. Se julkaistiin vuonna 2005 levymerkillä Artur Music.
Ulan Bator
Ilman saastuminen
Ulan Bator kärsii ilman saastumisesta. Hiilen ja puun polttaminen lämmöntuotantoon ja ruoanlaittoon, markkinatalouden kasvu ja talvien kylmyys ovat aiheuttaneet pienhiukkasten määrän kasvun 13-kertaiseksi Maailman terveysjärjestön maksimisuositukseen nähden. Ilmansaasteiden aiheuttama savusumu estää ajoittain lentokoneiden laskeutumisen kaupungin lentokentälle. Vuonna 2016 Ulan Bator ohitti Delhin ja Pekingin maailman saastuneimpana pääkaupunkina. Lasten keuhkosairaudet ovat yleisiä.
Historia
Kaupunki perustettiin nimellä Urga buddhalaisen luostarin paikalle 400 kilometrin päähän nykyisestä Ulan Batorista Arkhangain provinssiin vuonna 1649. Kaupunkia siirrettiin useisiin paikkoihin ennen nykyistä sijaintia, joka valittiin 1700-luvun lopulla. Kaupungista kehittyi 1800-luvun puoliväliin tultaessa kukoistava kauppapaikka Kiinan ja Venäjän välisen teereitin varrella. Mongolia julistautui itsenäiseksi Qing-dynastian romahdettua vuonna 1911 ja Ulan Batorista tuli uuden Mongolian kansantasavallan pääkaupunki vuonna 1924.
Neuvostoliiton hajotessa 1990 Ulan Batorissa asui 27% maan väestöstä. Nykyisin osuus lähestyy puolikasta maan noin kolmen miljoonan väkiluvusta.
Ulan Batorin nimet
pienoiskuva|Satelliittikuva Ulan Batorista. Kaupunki sijaitsee Tuul-joen varrella vuorien keskellä.
Mongolian itsenäistymisen yhteydessä nimi vaihdettiin vastaamaan kaupungin asemaa: Vuonna 1911 siitä tuli Niislel Hüree ( ’pääkaupunki’).
Kun Niislel Hüreestä tuli Mongolian kansantasavallan pääkaupunki vuonna 1924, se nimettiin Ulan Batoriksi (’punainen sankari’) Mongolian kansallissankarin Sühbaatarin kunniaksi. Sühbaatar vapautti maansa Venäjältä vetäytyneiden valkoisten Roman von Ungern-Sternbergin johtamien joukkojen miehitykseltä ja samalla pitkäaikaisesta kiinalaisvallasta. Hän kutsui Mongoliaan Neuvostoliiton puna-armeijan, joka suojasi Mongoliaa Japanin hyökkäyksiltä. Sühbaatarin patsas sijaitsee Ulan Batorin keskusaukiolla.
Talous
Ulan Bator on Mongolian teollisuuskeskus. Siellä tuotetaan sementtiä, rautaa, tiiliä, jalkineita ja vaatteita sekä elintarvikkeita.
Palvelut
pienoiskuva|Ulan Batorin rautatieasema.
Liikenne
Ulan Batoria palvelee Chinggis Khaanin kansainvälinen lentoasema ja rautatie yhdistää sen Kiinaan ja Siperian rataan. Rautatieasema otettiin käyttöön vuonna 1949. Muihin Mongolian kaupunkeihin johtavat tiet ovat suurimmaksi osaksi päällystämättömiä.
Kaupungissa on laaja bussiverkosto – suuri osa busseista on neuvostovalmisteisia, mutta viime aikoina Japani ja Etelä-Korea ovat myyneet kaupunkiin myös uusia busseja. Laillisen bussiverkoston rinnalla kilpailee pikkubusseja. Viime vuosina kaupunki on antanut yhä enemmän virallisia liikennelupia, mutta suurin osa kaupungin autoilijoista tarjoaa myös satunnaisia kyytejä.
Koulutus
Ulan Batorissa on yhdeksän valtion yliopistoa, muun muassa Mongolian kansallinen yliopisto, Mongolian tekninen yliopisto, Lääketieteellinen yliopisto, Pedagoginen yliopisto ja Taide- ja kulttuuriyliopisto. Lisäksi kaupungissa on kahdeksan yksityistä yliopistoa. Kaupungin historiallisessa kirjastossa on runsaasti vanhoja mongolialaisia, kiinalaisia ja tiibetiläisiä käsikirjoituksia.
Bulldozer (yhtye)
Bulldozer on speed metal- ja thrash metal -yhtye Milanosta, Italiasta, joka oli aktiivinen 1980-luvulta 1990-luvulle. Pitkän tauon jälkeen yhtye on jatkanut toimintaansa vuodesta 2008 eteenpäin.
Albert Pahimi Padacké
Albert Pahimi Padacké (s. 15. marraskuuta 1966) on tšadilainen poliitikko, joka toimi maansa pääministerinä 2016–2018.
Hänet nimitettiin pääministeriksi vuonna 2016. Pahimi Padacké on toiminut aikaisemmin oikeusministerinä. Häntä pidetään presidentti Idriss Debyn läheisenä liittolaisena, vaikka hän olikin tämän vastaehdokkaana vuoden 2011 presidentinvaaleissa.
Toukokuun alussa 2018 maassa tehtiin perustuslain muutos, joka vahvisti presidentti Idriss Debyn asemaa. Sen jälkeen hän hallitsee yksin, ilman pääministeriä tai varapresidenttiä. Albert Pahimi Padacké ja hänen hallituksensa erosivat lain vahvistamisen jälkeen.
Henry Wuorila-Stenberg
Henry John Carl Wuorila-Stenberg (Oik. Stenberg, s. 6. helmikuuta 1949 Helsinki) on suomalainen taidemaalari, jonka useissa teoksissa on ekspressionismin ja surrealismin sävyjä.
Henkilöhistoria
Wuorila-Stenberg opiskeli Suomen taideakatemian yhteydessä 1967–1968 Erkki Heikkilän koeluokalla ja sen jälkeen Vapaassa taidekoulussa Tor Arnen ja Unto Pusan ohjauksessa. Hän jatkoi opintojaan Accademia di Belle Artissa Roomassa 1970–1971. Vuonna 1971 hän siirtyi Länsi-Berliiniin ja suoritti akateemisen loppututkinnon Hochschule für Bildende Künstessä 1974. Vuonna 1978 hän opiskeli Dresdenin Hochschule für Bildende Künstessä anatomiaa Gottfried Bammesin johdolla. Wuorila-Stenberg on toiminut maalaustaiteen opettajana Taideteollisessa korkeakoulussa 1984–1998 ja Kuvataideakatemiassa vuosina 1996–2005 ensin maalaustaiteen tuntiopettajana ja myöhemmin professorina ja maalausosaston johtajana. Wuorila-Stenberg on ollut yhteiskunnallisesti aktiivinen ja ottanut kantaa vähäosaisten puolesta. Wuorila-Stenbergille myönnettiin Suomi-palkinto vuonna 1996 ja Pro Finlandia -mitali 2004. Taidemaalariliitto kunniajäsen vuonna 2019. Vuonna 2013 hän julkaisi omaelämäkertansa Hämärän näkijä.
Vanhemmat: Eläinlääkäri Harry John Robert Adolf Stenberg ja sairaanhoitaja Hillevi Marjatta Stenberg.
Taiteellinen tuotanto
Wuorila-Stenberg aloitti ekspressionistina, mutta suuntautui 1980-luvulla abstrakteihin aiheisiin ja vaihtoi samalla öljyvärit akryyliväreihin. Sittemmin hän on yhdistänyt mainittuja tyylilajeja ja käyttänyt teoksissaan myös öljypastelliliituja.
Formula 3000 Italian Grand Prix 2003
Formula 3000 Italian Grand Prix 2003 oli Formula 3000 -kauden 2003 kymmenes ja viimeinen osakilpailu, joka ajettiin 13. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
TrSS St George
TrSS St George oli matkustaja-alus, joka rakennettiin Great Western Railwaylle vuonna 1906.
Historia
TrSS St George rakennettiin Cammell Laird-telakalla Great Western Railway -rautatieyhtiölle yhtenä sen kolmesta uudesta laivasta; muut kaksi olivat TrSS St Patrick ja TrSS St David. St George laskettiin vesille 13. tammikuuta 1906, ja se aloitti myöhemmin toimintansa reitillä Walesin Fishguardista Irlannin Waterfordiin.
Toukokuussa 1913 laiva myytiin Canadian Pacific Railwaylle. Vuonna 1917 Kanadan hallitus muutti sen sairaalalaivaksi.
TrSS St George romutettiin lokakuussa 1929 Hughes-Bolckow-laivapurkamossa Northumberlandin Blythissa.
Kurt Atterberg
thumb|Kurt Atterberg Kurt Magnus Atterberg (12. joulukuuta 1887 Göteborg – 15. helmikuuta 1974 Tukholma) oli ruotsalainen säveltäjä, kapellimestari ja kriitikko. Hän on säveltänyt niin sinfonioista, oopperoista kuin balettejakin.
Atterberg opiskeli sellon soittamista. Säveltäjänä hän oli enimmäkseen itseoppinut. Hänen ensimmäinen julkaistu teoksensa oli Rapsodia pianolle ja orkesterille vuodelta 1908. Atterberg debytoi kapellimestarina vuonna 1912 johtamalla oman ensimmäisen sinfoniansa. Hänen teoksissaan on vaikutteita muun muassa Johannes Brahmsin, Max Regerin sekä venäläisten säveltäjien musiikista.
Atterbergin tuotantoon kuuluu muun muassa yhdeksän sinfoniaa (1912–1956), oopperat Härvard Harpolekare (1919), Bäckahästen (1925), Fanal (1934), Aladdin (1941) ja Stormen (Myrsky) (1947), viulukonsertto (1914), käyrätorvikonsertto (1926), pianokonsertto (1935), konsertto viululle, sellolle ja orkesterille (1960), baletit Per Svinaherde (1915) ja De fåvitska jungfrurna (1917), alkusoittoja, kamarimusiikkia ja kuoroteoksia. Kuudennella sinfoniallaan Atterberg voitti vuonna 1928 yhdysvaltalaisen Columbia Records -levy-yhtiön järjestämän sävellyskilpailun Franz Schubertin kuoleman satavuotismuistoksi.
Toisen maailmansodan jälkeen heräsi keskustelu hänen mahdollisista natsisympatioistaan.
Atterbergillä oli myös insinöörin koulutus, ja hän työskenteli vuosina 1912–1968 Ruotsin patenttitoimistossa.
Chalchiuhtlicue
pienoiskuva|Chalchiuhtlicue [[Codex Borgia|Codex Borgiassa.]] Chalchiuhtlicue oli asteekkien jokien, järvien, purojen ja muun makean veden jumalatar. Hän oli sateen jumala Tlalocin vaimo ja joissain myyteissä myös sisar. Hänet tunnettiin myös nimillä Chalchihuitlicue (nahuatliksi "Hän joka pitää jadehametta") tai Matlalcueye ("Hän joka pitää vihreää hametta").
Asteekkien kosmologian mukaan Chalchiuhtlicue hallitsi neljättä aurinkoa, ja hänen valtakaudellaan maissi otettiin käyttöön ensi kerran. Muiden veden jumalten tavoin hänet yhdistettiin usein käärmeisiin.
Tibor Tatai
Tibor Tatai (s. 4. elokuuta 1944) on unkarilainen ratameloja. Hän saavutti Méxicon kesäolympialaisissa 1968 kultaa 1 000 metrin kanadalaisyksikössä. Hän voitti kanadalaisyksikön 1 000 metrillä maailmanmestaruuden Kööpenhaminassa 1970 sekä MM-hopeaa Belgradissa 1971 ja EM-pronssia Moskovassa 1969.
Because of You (Kelly Clarksonin kappale)
Because of You on yhdysvaltalaisen poplaulaja Kelly Clarksonin kappale hänen toiselta, Breakaway-studioalbumilta. Sen sanoitti Clarkson kappaleen tuottajien, David Hodgesin sekä Ben Moodyn kanssa. Sen julkaisi RCA Records albumin kolmantena singlenä 16. elokuuta 2005. Clarkson sanoitti kappaleen alun perin silloin kun hän oli 16-vuotias, selvitäkseen vanhempiensa avioeroa seuranneesta ahdistuksesta. Hän halusi sisällyttää kappaleen hänen Thankful-debyyttialbumille, mutta hänen levy-yhtiönsä ajatteli että se ei ollut yhteensopiva albumin muun materiaalin kanssa.
Ordine Nuovo
Ordine Nuovo, alkuaan Centro Studi Ordine Nuovo, oli Italiassa vuodesta 1953 ja aina 1980-luvulle asti toiminut uusfasistinen järjestö. Se perustettiin alkuaan Movimento Sociale Italianon (MSI) epävirallisena jaostona. Ordine Nuovon perustajat Pino Rauti ja Clemente Graziani johtivat MSI:n sisäistä oppositiota, jolla oli radikaali, pikemminkin uusnatsismia päin hakeutuva linja. Toimittuaan kolme vuotta MSI:n osana Ordine Nuovo erkautui itsenäiseksi järjestöksi 1956, jolloin Pino Rauti valittiin sen puheenjohtajaksi.
Ordine Nuovon irroittautuminen MSI-puolueesta johtui sisäisen opposition ja puoluejohtaja Arturo Michelinin välien kärjistymisestä. Michelinin kuoltua 1969 ja MSI:n valittua Giorgio Almiranten uudeksi johtajaksi, Ordine Nuovo jakautui kahtia, ja sen maltillisemmat jäsenet palasivat Rautin johdolla puolueeseen. Ordine Nuovon johtoon siirtyi tällöin Graziani, jonka kannattajat olivat suureksi osaksi aseellisen toiminnan puolesta. Grazianin johtamana Ordine Nuovo muuttui asteittain terroristijärjestöksi. Vuonna 1973 oikeudenkäynti järjestöä vastaan johti siihen että 30 sen jäsenistä tuomittiin eri rikoksista. Sisäministeri Paolo Emilio Taviani päätti tällöin lakkauttaa järjestön, vedoten edeltäjänsä Mario Scelban virkakaudella vuonna 1952 säädettyyn lakiin (ns. legge Scelba), jonka oli määrä estää Italian vanhan fasistisen puolueen henkiin herättäminen. Ordine Nuovo jatkoi päätöksestä huolimatta toimintaansa, yhteistyössä Avanguardia Nazionale-järjestön kanssa. Näiden kahden järjestön laittomana yhteistyönä aloittivat toimintansa useat puolisotilaallisten joukkojen koulutusleirit, joissa oli tarkoitus tehdä nuorista uusfasisteista taistelukelpoisia. Leirien ohjelmassa oli muun muassa aseiden ja pommien käsittelyä, lähitaistelua, ja gerillasodan taktiikkaa. Fyysisten harjoitusten lisäksi leireillä myös luennoitiin, ja erityisesti Julius Evolan opit olivat Ordine Nuovon nuorten jäsenten suosiossa.
Heinäkuun 10. päivänä 1976 Ordine Nuovo murhasi Roomassa syyttäjä Vittorio Occorsion. Kaksi miestä pysäytti Occorsion auton hänen lähtiessään kotoaan aamulla ja ampui syyttäjän konepistoolilla. Ruumis peitettiin Ordine Nuovon lentolehtisillä. Näissä ilmoitettiin että Occorsion oli tuominnut kuolemaan ”erikoistuomioistuin”, koska hän oli ”demokratiadiktatuurin” palvelijana vainonnut Ordine Nuovon jäseniä.
Ordine Nuovon terroritoimia johti siihen aikaan Pier Luigi Concutelli, joka vielä vuoden 1975 vaaleissa oli ollut MSI:n ehdokkaana Roomassa mutta ei tullut valituksi parlamenttiin. Kotietsinnässä helmikuussa 1977 löydettiin Concutellin asunnosta se konepistooli jolla Occorsio oli ammuttu, ja tammikuussa 1978 Concutelli tuomittiin elinkautiseen vankeuteen.
Ordine Nuovoa on pidetty syyllisenä, tai ainakin taustavaikuttajana, useimpiin lyijyvuosien lukuisista pommi-iskuista, ja useat järjestön jäsenet on tuomittu osallisuudesta niihin.
Marlon Humphrey
Marlon N. Humphrey (s. 8. heinäkuuta 1996, Hoover, Alabama) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Humphrey edustaa Baltimore Ravensia.
Humphrey pelasi yliopistotasolla kaksi vuotta, kun hän edusti Alabaman yliopistoa vuodet 2015 ja 2016. Hän pelasi Alabamassa 29 ottelua, joissa teki 81 taklausta ja viisi syötönkatkoa. Baltimore Ravens varasi Humphreyn NFL:n vuoden 2017 varaustilaisuuden ensimmäisellä kierroksella 16. pelaajana. Ravens ja Humphrey solmivat nelivuotisen tulokassopimuksen toukokuussa 2017. Kauden 2019 jälkeen Humphrey valittiin sekä All-Pro-joukkueeseen että Pro Bowliin. Huhtikuussa 2020 Ravens käytti tulokassopimuksen optiovuoden, ja lokakuussa 2020 Ravens ja Humphrey solmivat viisivuotisen jatkosopimuksen, jonka kokonaisarvo oli 97,5 miljoonaa dollaria. Humphrey on pelannut NFL:ssä (tilanne 27. syyskuuta 2021) 64 ottelua, joissa on tehnyt 236 taklausta ja kahdeksan syötönkatkoa.
Robbin Crosby
Robbinson Lantz ”Robbin” Crosby (4. elokuuta 1959 La Jolla, Kalifornia, Yhdysvallat – 6. kesäkuuta 2002 Los Angeles, Kalifornia, Yhdysvallat) oli yhdysvaltalainen muusikko, joka tunnetaan parhaiten rockyhtye Rattin kitaristina. Hänestä käytettiin lisänimeä ”King” (suom. ”kuningas”).
Uran alkuvaiheet
Crosby vietti nuoruutensa La Jollan kaupunginosassa San Diegossa. Hän soitti paikallisissa yhtyeissä, kunnes tutustui laulaja Stephen Pearcyyn 1970-luvun lopulla. Crosby liittyi Pearcyn perustamaan glam metal -yhtye Rattiin 1980-luvun alussa. Yhtye sai levytyssopimuksen ja sen esikoisjulkaisu, vuonna 1983 julkaistu EP-levy Ratt sai hyvän vastaanoton. Yhtye julkaisi ensimmäisen varsinaisen albuminsa Out of the Cellar vuotta myöhemmin 1984, ja se myi moninkertaista platinaa.
Suosion huipulla
Glam metal oli suosituimmillaan 1980-luvun puolivälissä, ja Ratt kuului sen kärkinimiin yhdessä Mötley Crüen kanssa. Pitkästä ja vaaleahiuksisesta Crosbysta tuli näkyvä osa yhtyeen julkisuuskuvaa ja lavashow’ta. Hän oli mukana kirjoittamassa yhtyeen hittejä, kuten ”Round and Round” ja ”Wanted Man”. Crosby arvosteli myöhemmissä haastatteluissa yhtyeen menettäneen alkuperäisen visionsa ensijulkaisun jälkeen, ja totesi seuraavien albumeiden olleen ylituotettuja.
Crosby otti kaiken irti rock-tähden elämäntyylistä. Hän tapaili Playboy-malleja ja näyttelijättäriä sekä asui kartanossa Hollywood Hillsissä. Crosbyn päihteiden käyttö alkoi vaikuttaa Rattin toimintaan 1980-luvun loppua kohti mentäessä. Stephen Pearcy kertoo elämäkerrassaan muuten rauhallisen ja ystävällisen Crosbyn saaneen väkivaltaisia kohtauksia huumeiden vaikutuksen alaisena. Vastuu soolokitarasta oli siirtynyt entistä enemmän kitaristi Warren DeMartinille, ja vuoden 1990 albumin Detonator nauhoitusten alkaessa Crosby meni katkaisuhoitoon eikä pystynyt osallistumaan albumin tekemiseen täysipainoisesti. Yhtyeen suosio oli samaan aikaan laskusuunnassa.
Loppuelämä ja kuolema
Crosby kertoi vuonna 2001 julkisesti olleensa HIV-positiivinen vuodesta 1994 lähtien. Hän oli ollut paljon sairaalahoidossa selkäongelmien sekä HIV-tartuntaan liittyvien sivuoireiden vuoksi. Crosby oli myös lihonut valtavasti viimeisinä vuosinaan haimaongelmien vuoksi. Hän kertoi huumeriippuvuuden maksaneen hänen uransa, omaisuutensa sekä HIVin myötä seksielämänsä, mutta koki kuitenkin eläneensä ”huikean elämän” ja toteuttaneensa kaikki unelmansa. Crosby kuoli kesäkuussa 2002 Los Angelesissa. Kuolinsyyksi todettiin AIDSiin liittyvät komplikaatiot sekä heroiinin yliannostus. Crosbyn muistotilaisuus pidettiin La Jollan Windansea Beachillä, ja hänen ystävänsä sekä perheenjäsenensä sirottelivat hänen tuhkansa mereen. Yhtyetoverit, Rattin rumpali Bobby Blotzer ja Stephen Pearcy korostivat muistokirjoituksissaan Crosbyn ystävällistä ja kilttiä luonnetta, älykkyyttä ja lahjakkuutta.
Tepuilehvämuura
Tepuilehvämuura (aiemmalta nimeltään tepuinlehvämuura) (Herpsilochmus roraimae) on puumuurien heimoon kuuluva varpuslintu.
Mestarien liiga -hymni
Mestarien liiga -hymni on Euroopan jalkapalloliiton UEFA:n Mestarien liigan virallinen tunnushymni. Hymnin nykyisen version on sovittanut ja siihen sanat on tehnyt englantilainen säveltäjä Tony Britten vuonna 1992. Alun perin hymni on osa saksalais-englantilaisen säveltäjän Georg Friedrich Händelin Zadok the Priestiä, joka julkaistiin vuonna 1727. Hymnissä lauletaan kolmella eri eurooppalaisella kielellä, englanniksi, saksaksi ja ranskaksi. Nykyisin Mestarien liiga -hymniä soitetaan aina ennen Mestarien liigan otteluita stadioneilla ja tv-lähetyksissä.
Sanat
Laulussa on 21 säettä. Englanniksi säkeistä lauletaan säkeet 3, 7, 10, 14, 17 ja 21, saksaksi säkeet 2, 4, 5, 9, 11, 12, 16, 18 ja 19 ja ranskaksi säkeet 1, 6, 8, 13, 15 ja 20.
Alkuperäiset sanat:
Ce sont les meilleures équipes
Es sind die allerbesten Mannschaften
The main event
(Kerto)
Die Meister
Die Besten
Les grandes équipes
The champions
Une grande réunion
Eine grosse sportliche Veranstaltung
Sie sind die Besten
These are the champions
Suomennokset:
Nämä ovat parhaat joukkueet
Nämä ovat kaikista parhaat joukkueet
Suurin tapahtuma
Parhaat
Suuret joukkueet
Mestarit
Valtava jälleennäkeminen
He ovat parhaat
Nämä ovat mestarit
AtlasGlobal
240px|thumb|Atlasjetin Boeing 757-200 AtlasGlobal (31. maaliskuuta 2015 asti Atlasjet ) on turkkilainen lentoyhtiö, jonka päätoimipaikka on Istanbul. Se lentää kotimaanlentoja sekä säännöllisiä charter-lentoja Euroopassa, Kazakstanissa ja Yhdistyneissä arabiemiirikunnissa. Suomen ja Turkin välillä se lentää lomalentoja ainakin väleillä Helsinki–Antalya, Joensuu–Antalya ja Oulu–Antalya.
Historia
Yhtiö on perustettu 14. maaliskuuta 2001 ja se on aloittanut lentotoimintansa 1. kesäkuuta 2001. Lentoyhtiö on aiemmin tunnettu nimellä Atlasjet International Airlines.
Kaappaus
Yhtiön lentokone kaapattiin 18. elokuuta 2007 matkalla Kyprokselta Istanbuliin. Kaappaajat pakottivat lentokoneen lentämään Antalyan lentoasemalle tankkaukseen ja lentämään sieltä Iranin pääkaupunki Teheraniin tai Syyriaan. Lentokoneessa oli kaappaushetkellä yhtiön mukaan 136 matkustajaa ja kuusi miehistön jäsentä, jotka kaikki pääsivät pakenemaan koneesta Antalyan lentoasemalla kaappaajien antautuessa. Lentokone on tyypiltään Boeing MD-83.
Onnettomuus
Yhtiön MD-83-tyyppinen lentokone syöksyi maahan 30. marraskuuta 2007 Ispartassa, Turkissa, juuri ennen kuin sen oli määrä laskeutua Süleyman Demirelin lentoasemalle. Onnettomuudessa sai surmansa 50 matkustajaa ja seitsemän miehistön jäsentä.
Laivasto
Atlasjetin laivasto sisältää seuraavat lentokoneet :
Paint
Paint voi tarkoittaa muun muassa seuraavia asioita:
Id Software
id Software on yhdysvaltalainen helmikuussa perustettu pelitalo. Yrityksen perustivat neljä ohjelmistoyhtiö Softdiskin työntekijää: John Carmack, John Romero, Tom Hall ja Adrian Carmack. Yhtiön pääkonttori on Richardsonissa Texasissa.
Pienet kirjaimet ”id” viittaavat Sigmund Freudin samannimiseen käsitteeseen, joka kuvaa ihmisen vaistojen hallitsemaa puolta eli viettipohjaa.
Historia
Id Softwaren perustajat tapasivat Softdiskin toimistoissa kehittäessään pelejä Softdiskille kuukausittaista julkaisua varten. Näihin peleihin kuului mm. Dangerous Dave. Kun Apogee-yhtiö sai kuulla tiimistä ja sen poikkeuksellisesta lahjakkuudesta, se otti nelikon palkkalistoilleen ja järjesti heidät ulos Softdiskin kanssa solmituista sopimuksista. Samanaikaisesti he työskentelivät jo id:n ensimmäisten pelien parissa. Menestynein näistä nimikkeistä on Commander Keen.
Commander Keen
Commander Keen oli yhtiön tasohyppelypeli, joka ensimmäisten joukossa esitteli pehmeästi sivulle vierittävän pelimoottorin DOS:lla. Peli toi Id Softwaren pelitalojen valtavirtaan. Peli oli hyvin suosittu ja synnytti kokonaisen sarjan.
Id Software käytti shareware-levitysmuotoa, jolla Apogee myi heidän tuotteitaan. Ensimmäinen trilogian osa julkaistiin sharewarena, ja toiset kaksi osaa piti tilata postimyynnistä. Myöhemmin Doom II:n julkaisun aikoihin id alkoi julkaista pelinsä perinteisempään tapaan jälleenmyyntiin laatikoissa kaupan hyllylle.
Wolfenstein 3D
Yhtiön läpimurtotuote oli ensimmäisen persoonan ammuntapeli Wolfenstein 3D. Aikanaan pelin väkivaltaisuus oli huomiota herättävää.
Doom
Vuosi Wolfensteinin julkaisun jälkeen id software loi Doomin, josta tuli hyvin suosittu. Doom on saanut useita jatko-osia, jotka ovat Doom II, Doom 3, Doom (2016) ja Doom Eternal. Peleihin myös tehty fanien toimesta kaupallisia lisäosia kuten Final Doom.
Pelin pohjalta on lisäksi tehty kaksi samannimistä elokuvaa vuosina 2005 ja 2019. Doom aloitti myös nettipelaamisen aikakauden. Yhteen peliin mahtui enintään neljä pelaajaa.
Quake
Quaken julkaisu merkitsi toista virstanpylvästä id:n historiassa. Quake esitteli erään ensimmäisistä aidosti kolmiulotteisista pelimoottoreista. Pelin merkittävin innovaatio oli mahdollisuus pelata internetissä (erityisesti QuakeWorldin kautta).
Avainhenkilöt
Yli kaksi vuosikymmentä Id Softwaren pääohjelmoija oli John Carmack, jonka nerokkaana pidetty 3D-grafiikan ohjelmointitaito on laajasti tunnettu ohjelmistoteollisuudessa. Hän oli viimeinen alkuperäisjäsen joka työskenteli yhtiössä. John siirtyi vuoden 2013 lopulla virtuaalitodellisuusjärjestelmiä suunnittelevan Oculus VR:n teknologiajohtajaksi.
Tom Hall erosi Id Softwareltä Doomin kehittämisen alkuaikoina (hän ehti kuitenkin muun muassa kirjoittaa pelin käsikirjoituksen, "Doom Biblen", jota ei kuitenkaan toteutettu sellaisenaan mutta josta otettiin paljon elementtejä varsinaiseen peliin. Tämän lisäksi Tom Hall keksi peliin teleportit). Hall liittyi Apogeen "Developers of the Incredible Power" -ryhmään ja alkoi työskennellä Rise of the Triad -pelin parissa. Hall on usein kertonut, että jos Id Software suostuisi myymään hänelle Commander Keenin oikeudet, hän tekisi pelisarjaan uuden osan.